CELEX: 62021TN0661
Language: sk
Date: 2021-10-07 00:00:00
Title: Vec T-661/21: Žaloba podaná 7. októbra 2021 – ClientEarth/Komisia

17.1.2022   
            
            
               SK
            
            
               Úradný vestník Európskej únie
            
            
               C 24/44
            
         
      Žaloba podaná 7. októbra 2021 – ClientEarth/Komisia
      (Vec T-661/21)
      (2022/C 24/57)
      Jazyk konania: angličtina
      
         Účastníci konania
      
      
         Žalobkyňa: ClientEarth AISBL (Brusel, Belgicko) (v zastúpení: O. Brouwer, B. Verheijen a T. van Helfteren, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1) a nariadenia Európskeho parlamentu a Rady (ES) č. 1367/2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (2) zrušil implicitné rozhodnutie žalovanej, ktorým zamietla prístup k určitým dokumentom týkajúcim sa odlesňovania a degradácie lesov,
               
            
                  —
               
               
                  uložil Európskej komisii povinnosť nahradiť trovy konania vynaložené žalobkyňou v tomto konaní, ako aj trovy všetkých vedľajších účastníkov konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jediný žalobný dôvod založený na tom, že žalovaná tým, že neprijala výslovné rozhodnutie o žiadosti žalobkyne o prístup v lehote na vybavenie opakovaných žiadostí uvedenej v článku 8 ods. 1 a 2 nariadenia č. 1049/2001, jej implicitne zamietla prístup podľa článku 8 ods. 3 rovnakého nariadenia.
      
         (1)  Ú. v. EÚ L 145, 2001, s. 43; Mim. vyd. 01/003, s. 331.
      
         (2)  Ú. v. EÚ L 264, 2006, s. 13.